पासवान ने आज यहां एक संवाददाता सम्मेलन में कहा कि मोदी की यात्राओं से दुनिया की सोच बदली है और देश का अब जो रुतबा है, वैसा पहले कभी नहीं था। उन्होंने कहा कि प्रधानमंत्री जब विदेश यात्रा पर जाते हैं तो उनका हावभाव (बॉडी लैंग्वेज) देखने लायक होता है। मोदी की यात्राओं से अंतरराष्ट्रीय कूटनीति बदली है और वह दुनिया को अपनी बात समझाने में सफल रहे हैं। उन्होंने आश्चर्य व्यक्त करते हुए कहा कि आजादी के 67 वर्षों के बाद भी देश का कोई प्रधानमंत्री मंगोलिया नहीं गया था। उन्होंने प्रधानमंत्री की सफल विदेश यात्राओं के लिए उनका धन्यवाद भी किया।